
RADVILIŠKIO RAJONO SAVIVALDYBĖS TARYBA

SPRENDIMAS
DĖL VIEŠOSIOS ĮSTAIGOS RADVILIŠKIO RAJONO PIRMINĖS SVEIKATOS PRIEŽIŪROS CENTRO PATIKĖJIMO TEISĖS Į SAVIVALDYBĖS TURTĄ, PERDUOTOS PATIKĖJIMO SUTARTIMI, NUTRAUKIMO IR ŠIO TURTO PERDAVIMO RADVILIŠKIO RAJONO SAVIVALDYBĖS ADMINISTRACIJAI

2025 m.                 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsniu, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, 11 punkto nuostatas, atsižvelgdama į viešosios įstaigos Radviliškio rajono pirminės sveikatos priežiūros centro 2025 m. rugsėjo 5 d. raštą Nr. S-1005 (4.8) „Prašymas dėl turto patikėjimo sutarties nutraukimo“, Radviliškio rajono savivaldybės taryba nusprendžia:
. 	Pritarti viešosios įstaigos Radviliškio rajono pirminės sveikatos priežiūros centro (kodas – 171448918) patikėjimo teisės pagal patikėjimo sutartį nutraukimui į Radviliškio rajono savivaldybės nekilnojamąjį turtą – garažą, esantį Šiaulėnų g. 46, Šaukote, Radviliškio r. sav., unikalus Nr. 7198-9006-6021, plotas – 35,40 kv. m, inventorinis Nr. CA-00000602, įsigijimo vertė – 5 102,35 Eur, likutinė vertė 2025 m. rugsėjo 30 d. – 2 875,07 Eur.
. 	Įgalioti Radviliškio rajono savivaldybės administracijos direktorių Radviliškio rajono savivaldybės vardu pasirašyti susitarimą dėl patikėjimo teisės pagal patikėjimo sutartį nutraukimo į šio sprendimo 1 punkte nurodytą turtą.
. 	Perduoti Radviliškio rajono savivaldybės administracijai patikėjimo teise valdyti, naudoti ir disponuoti šio sprendimo 1 punkte nurodytą turtą. 
. 	Įgalioti Radviliškio rajono savivaldybės administracijos Šaukoto seniūnijos seniūną perimti šiame sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projekto tikslas – VšĮ Radviliškio rajono PSPC prašymu nutraukti įstaigos patikėjimo teisę pagal patikėjimo sutartį į Savivaldybės turtą  – 35,40 kv. m ploto garažo pastatą, esantį Šiaulėnų g. 46, Šaukote (garažas nenaudojamas, apleistas, įmonės veiklai nereikalingas), ir perduoti jį patikėjimo teise valdyti ir naudoti Radviliškio rajono savivaldybės administracijai. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka. 
Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nustatyta, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Radviliškio rajono savivaldybei nuosavybės teise priklausančio turto perdavimo patikėjimo teise pagal patikėjimo sutartį tvarka nustatyta Radviliškio rajono savivaldybės tarybos 2014-11-20 sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“.
. Kokių teigiamų rezultatų laukiama.
Savivaldybės administracijai patikėjimo teise valdyti ir naudoti bus perduotas (grąžintas) VšĮ Radviliškio rajono PSPC veiklai nebereikalingas turtas.
. Galimos neigiamos priimto sprendimo projekto pasekmės.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore, juristu, kalbininku, sveikatos reikalų koordinatore, Investicijų ir turto valdymo skyriaus vedėju. 
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra.
.	Pridedami dokumentai.
Nėra.

